TUAN SPEAKER: , Pandemik COVID-19 dan kesannya kepada ekonomi telah menunjukkan bahawa kita tidak boleh kembali kepada apa yang kita lakukan sebelum ini. Ini sebabnya ‘kebiasaan baharu’ ataupun ‘new normal’ menjadi frasa yang sering kali diungkapkan. Kebiasaan baharu ini bermakna harus berlakunya perubahan dari segi cara kita menjual dan membeli barang, menjalankan perniagaan, pergi dan pulang dari sekolah, berinteraksi antara kawan dan keluarga serta bergerak dari satu tempat ke tempat yang lain.
Namun, kebiasaan baharu juga mendesak kita semua, untuk kita mengubah cara kita berfikir mengenai ekonomi dan gaya hidup kita dan menjawab persoalan penting, “ apa masa hadapan kita pasca COVID-19? What is our post COVID-19 society going to look like? And how do we plan to get there?” Dalam menjawab persoalan ini, sudah pasti pandangan kita mengenai ekonomi kita tidak dapat kembali kepada biasa dalam menghadapi krisis sebegini yang begitu besar.
Berdepan dengan cabaran ekonomi The Great Depression yang bermula pada tahun 1929, Presiden Amerika Syarikat, Franklin D. Roosevelt, mengumumkan dasar The New Deal yang dilihat amat revolusioner pada tahun 1933, dan berjaya menyelamatkan ekonomi Amerika Syarikat dan dunia yang amat terkesan dengan pasaran saham Wall Street yang merudum. Pada waktu itu, Roosevelt berkata, dengan izin, “No country, however rich, can afford the waste of its human resources. Demoralization caused by vast unemployment is our greatest extravagance. Morally, it is the greatest menace to our social order”. Bagi saya, pasca COVID-19 jika tidak ditangani dengan berhemah, berkemungkinan menjurus kita kepada The Great Depression.
Pakar ekonomi terkenal Mariana Mazzucato menyeru tindakan yang sewajarnya diambil oleh kerajaan. Antara cadangan yang beliau lontarkan adalah :
Pertama, memikirkan semula hubungan simbiotik kerajaan dan pihak swasta ataupun public-private partnership. Sebagai hubungan yang rapat dan berjangka panjang, adakah hubungan ini akan bersifat mutualistic, commensalictic atau parasitic?
Kedua, beliau mengetengahkan konsep suntikan fiskal teknologi hijau.
Ketiga, menukar paksi ekonomi dari pendekatan pemegang saham kepada pemegang taruh ataupun shareholders to shareholders, di mana pandemik COVID-19 telah membuktikan dasar dan pembiayaan kerajaan dapat menggerakkan pembiayaan sektor swasta.
Antara aspek lain yang harus kita amati adalah nasib para pekerja yang hilang kerja akibat digitalisasi dan peningkatan automasi. Sementara kita pantas melaksanakan agenda digitalisasi dan negeri pintar, wajar kita menilai risiko yang disebut sebagai ‘technological trap’ terhadap negeri serta rakyat Selangor.
Kini, pakar-pakar ekonomi telah melontarkan perbincangan berkenaan idea-idea baharu seperti ‘Public Wealth Fund’ bagi menangani nasib pekerja yang hilang kerja. ‘Public Wealth Fund’ ini akan digunakan untuk tujuan reskilling dan upskilling pekerja, menangani isu perubahan iklim ataupun climate change, dan merapatkan ketaksamaan ekonomi. Ini harus menjadi perbincangan yang melibatkan “Whole of government and whole of society” seperti yang kita lakukan dalam menghadapi dan menggempur wabak COVID-19.
Mungkin kita harus memikirkan sumber pendapatan alternatif kepada kerajaan seperti inheritance tax harus menjadi pertimbangan negara sebagai langkah ke arah income disparity, sekali gus mengimbangkan kesenjangan pendapatan ataupun
membantu kerajaan mengagihkan kekayaan negara dengan hemah dan saksama. Dalam pada itu, saya ingin menyatakan komitmen penuh Kerajaan Negeri Selangor memulihkan ekonomi, memulihkan kesenjangan pendapatan antara yang kaya dan miskin, memulihkan kesejahteraan dan memulihkan keadilan supaya Selangor terus kekal sebagai Malaysia’s economic reactor.
Tanpa pelan pemulihan ekonomi yang kukuh, demand ataupun permintaan pasaran akan berkurang sekali gus menyebabkan kesenjangan antara yang kaya dan miskin meningkat. Detik pasca COVID-19, adalah saat penting ataupun “the make-or-break moment” bagi golongan berpendapatan pertengahan dan semua yang sedang berjuang menghala ke taraf golongan berpendapatan pertengahan.
Sebelum ini, teknologi membuka pintu kepada industri perniagaan untuk melakukan yang lebih dengan sumber yang kurang. Kini, teknologi telah menjadi sangat asasi dan wajib bagi peniaga untuk terus berniaga dengan selamat sambil menjamin kesihatan mereka. Dengan pengumuman Pelan Pemulihan ini, saya yakin, Selangor akan jadi magnet bagi pekerjaan baharu, meningkatkan taraf hidup rakyat dan mengukuhkan ketahanan ekonomi supaya dapat menghadapi cabaran pada masa akan datang.
Untuk mengembangkan pelaburan di Selangor, kita harus melabur dalam idea-idea baharu supaya kita meningkatkan keyakinan rakyat negeri serta pelabur dari luar negara untuk meneruskan aktiviti-aktiviti pelaburan ekonomi. Pada waktu yang sama, kerajaan Negeri Selangor prihatin terhadap kesusahan yang dihadapi oleh setiap warga Selangor, terutamanya golongan yang amat terjejas dan benar-benar memerlukan.
Pandemik COVID-19 dan krisis yang menyusul menunjukkan falsafah “you’re on your own economics” tidak realistik dan tidak mampu menangani krisis. Malah, kerajaan harus bertanggungjawab memastikan bahawa “the economic shock absorbers are in place to ensure no one will be left behind”. Dan itulah prinsip yang telah saya terapkan dalam pentadbiran ini, dan saya, memberi jaminan kepada setiap warga Selangor; cabaran ekonomi yang sedang dan akan kita hadapi, tidak mudah untuk diselesaikan. Namun kerajaan ini akan bekerja kuat untuk memastikan anda tidak terbiar dan mempunyai segala peralatan yang diperlukan untuk mengharungi cabaran-cabaran ini dan masa hadapan.